Լուիս Էնրիքէ

**Լուիս Էնրիքէ Մարթինէզ Կարսիա** (, ), աւելի յայտնի է **Լուիս Էնրիքէ** անունով, նախկին սպանացի ֆութպոլիստ, 2011-2012 մրցաշրջաններուն մարզած է իտալական Ռոման։ Պարսելոնայի գլխաւոր մարզիչ։ Մարզչական գործի ասպարէզը սկսած է 2008 թուականին Պարսելոնա Բ․-էն այնուհետեւ Ռոմա, Սելթա Վիկօ եւ Պարսելոնա։

## Գործի Ասպարէզը
#### Ակումբային
Լուիս Էրիքէի ակումբային գործի ասպարէզը սկսած է Խիխոնեան «Մարզական» ակումբին մէջ, որմէ ետք ան հանդէս կու գայ երկու աշխարհահռչակ Սպանական ակումբներու մէջ՝ «Ռէալ Մատրիտ» (1991—1996) եւ այդ ակումբի գլխաւոր մրցակից քաթալոնական «Պարսելոնա»-ի մէջ, ուր եղած է ազատ փոխանակումի միջոցով։

Կապտանռնագոյնի երկրպագունները շատ զգոյշ կը խօսէին նոր փոխանցումին մասին, սակայն արդէն Լուիս Էնրիքէն հասցուցած էր նուաճել անոնց սրտերը եւ ակումբին մէջ մնաց եւս 8 տարի (1996—2004), նոյնիսկ դարձաւ խումբին աւագը։ 2004 թուականի Օգոստոս 10-ին, 34 տարեկան հասակին, ապա յայտարարեց իր գործի ասպարէզի աւարտին մասին, զգալով, որ այլեւս չի կրնար խաղալ այսպիսի բարձր մակարդակի ակումբի մէջ եւ աւագի կոչումը յանձնեց Քարլես Փույոլին:

Խաղացած է աջէն յարձակողական կիսապաշտպանի դիրքին, սակայն ան եղած է համաշխարհային խաղացող, այսինքն կրնայ խաղալ ցանկացած դիրքին վրայ, բացի կեդրոնական պաշտպան եւ դարպասապահ։

Լուիս Էնրիքրն իր հրաշալի գործի ասպարէզի ընթացքին խաղացած է 400 խաղ եւ հարուածած է 102 կոլ։

Լուիս Էնրիքէն ֆութպոլային գործի ասպարէզը աւարտելէն ետք որոշ ժամանակ ապրած է Աւստրալիոյ մէջ, զբաղելով արշաւներու մասնակցութեամբ։ Ան նաեւ մասնակցած է շարք մը փառատօնններու՝ Նիւ Եորքի մէջ (2005), Ամսդերտամի մէջ (2006), Ֆլորենցիոյ մէջ (2007) եւ Մարոքի մէջ մասնակցած աւազային մարադոնին։

#### Հաւաքականին մէջ
Սպանիոյ ազգային հաւաքականին մէջ Լուիս Էնրիքէն մասնակցած է երեք աշխարհի առաջնութիւններուն (1994, 1998, 2002) եւ 1996 թուականի Եւրոպայի առաջնութեան։ 62 ազգային խումբերու խաղերուն ան հարուածած է 12 կոլ։ Ան նաեւ եղած է օլիմբիական խուբմի կազմին մէջ, եւ մէկ անգամ Պարսելոնայի կազմին մէջ խաղալով դարձած է 1992 թուականի ամառնային ողիմպիական խաղերու յաղթող։

1994 թուականին աշխարհի առաջնութեան քառորդ եզրափակչի ժամանակ, երբ ան կը խաղար Իտալիոյ դէմ, Մաուրօ Տասոթին արմուկով կը հարուածէ անոր դէմքին։ Էնրիքէն տեղեկութիւններու համաձայն կորսնցուցած է աւելի քան կէս լիթր արիւն։ Տասոթին այդ խաղի ժամանակ ոչ մէկ տեսակի նկատողութիւն չէ ստացած, սակայն հետագային անոր կը պատժեն զրկելով խաղալ վեց խաղ։

### Մարզչական
2008 թուականի Յունիսին կը վերադառնայ «Պարսելոնա» արդէն, որպէս մարզիչ, սակայն կը մարզէ ակումբի երկրորդ կազմը։ 2011 թուականի ամրան ԶԼՄ-ները կը սկսին աշխուժօրէն Լուիսին կապել իտալական «Ռոմա»-ի եւ Սպանական «Աթլեթիքօ Մատրիտ»-ի հետ։

2011 թուականին Յունիս 8-ին Լուիս Էնրիքէն պաշտօնապէս կը դառնայ «Ռոմա»-ի գլխաւոր մարզիչը։ Պայմանագիրը կը կնքուի 2 տարուան ժամկէտով: Որպէս արդիւնք  2011-12 թուականներու մրցաշարերուն «Ռոմա»ն կը գրաւէ ընդամէնը 7-րդ տեղը, եւ Լուիս Էնրիքէն կը հեռանայ իր պաշտօնէն: 2013 թուականի Յունիս 8-ին կը դառնայ Սպանական «Սելթա»-ի գլխաւոր մարզիչ, ստորագրելով 2 տարուան պայմանագիր: Մրցաշարի վերջնական արդիւնքով «Սելթա»ն կը գրաւէ «Փրեմիեր լիկ»-ի 9-րդ հորիզոնականը, իսկ Լուիս Էնրիքէն կը յայտարարէ, որ ան կը ձգէ ակումբը:

2014 թուականի Մայիս 19-ին Լուիս Էնրիքէն կը դառնայ Սպանական «Պարսելոնա»-ի գլխաւոր մարզիչը: Պայմանագիրը կը կնքուի 3 տարուան ժամկէտով, Էնրիքէն իր աշխատանքը խումբին մէջ կը սկսի Յունիս 7-էն: Առաջին իսկ մրցաշարը կը դառնայ աւելի քան յաջողութիւն. Խումբը յաղթեց երեք անգամով, հերթական անգամ յաղթելով Լա Լիկան եւ Սպանիոյ գաւաթը, ինչպէս նաեւ Յաղթականներու Լիկան:

## Մարզիչական վիճակագրութիւն

*2016 թուական փետրուար 3-ի տուեալներով*

## Պարգեւներ

### Պարգեւներ խաղացողի կարգավիճակին մէջ
;   Ռէալ Մատրիտ
* Լա Լիկա։ 1994/95
* Յաղթող «Սուփըր բաժակ»: 1992/93
* Յաղթող Սպանիոյ «Սուփըր բաժակ»: 1993
* **Արդիւնք։ 3 տիտղոս**

;  Պարսելոնա
* Սպանիոյ յաղթական **(2)**: 1997/98, 1998/99
* Յաղթող «Սուփըր բաժակ» **(2)**: 1996/97, 1997/98
* Յաղթող Սպանիոյ «Սուփըր բաժակ»: 1996
* Յաղթող ԻՒԵՖԱ-ի Յաղթողներու բաժակ։ 1996/97
* Յաղթող ԻՒԵՖԱ «Սուփըր բաժակ»: 1997
* **Արդիւնք։ 7 տիտղոս**

;  Սպանիոյ հաւաքական
* Ողիմպիական յաղթական։ 1992
* **Արդիւնք։ 1 տիտղաս**

; Անձնական
* Սպանիոյ լաւագոյն երիտասարդ ֆութպոլիստ «Don Balon»-ի կարծիքով։ 1990/91
* Սպանիոյ լաւագոյն երիտասարդ ֆութպոլիստ «El Pais»-ի կարծիքով։ 1990/91
* Սպանիոյ լաւագոյն ֆութպոլիստ «El Pais» թերթի կարծիքով։ 1997/98
* ՖԻՖԱ 100-ի անդամ

### Պարգեւներ մարզիչի կարգավիճակի մէջ
;  Պարսելոնա

* Սպանիոյ յաղթական: 2014/15
* Յաղթող «Սուփըր բաժակ»: 2014/15
* Յաղթող ԻՒԵՖԱ յաղթականներու Լիկա։ 2014/15
* Յաղթող ԻՒԵՖԱ «Սուփըր բաժակ»: 2015
* Յաղթող Աշխարհի ակումբային առաջնութիւն։ 2015
* **Արդիւնք։ 5 տիտղոս**

; Անձնական
* ՖԻՖԱ-ի տարուան մարզիչ։ 2015

## Արտաքին յղումներ
*ՖԱ Պարսելոնայի պաշտօնական կայք
*Ազգային հաւաքականի տուեալներ
*

## Ծանօթագրութիւններ

Ստորոգութիւն:1970 ծնունդներ
Ստորոգութիւն:8 Մայիսի ծնունդներ